Beatissime pater, alias causa super spolio parrochialis ecclesie Tenala Aboensis diocesis ac triennalium fructuum eiusdem perceptorum rebusque alijs tunc expressis reuerendissimo patrj domino archiepiscopo et venerabili viro domino archidiacono Vxelensi (!) ad deuoti oratoris vestrj Petri Benedicti presbiteri Aboensis [diocesis] jnstanciam contra prepositum et capitulum Aboense omnesque alios sua inter esse putantes per litteras s. v. in forma conquestus commissa extitit, dubitetque orator ipse, ne propter inordinatos fauores et potentiam ipsorum aduersariorum judices ipsi causam ipsam audire et cognoscere neglexerint aut littere ipse deperdite fuerint uel alias non presentate, cum orator ipse, qui presens est in curia s. v., nullam de ipsis litteris jam quasi per annum notitiam habuit; quare pro parte ipsius oratoris s. v. humiliter supplicatur, quatenus causam huiusmodi ad se aduocare, illamque contra prefatos prepositum et capitulum ac modernum episcopum Aboensem alicuj alteri probo viro in illis partibus, et, si placet, eidem archiepiscopo Vxln (!) et reuerendo patrj domino episcopo Strengenensi cum clausula consueta, quod si non ambo etc. per breue s. v. committere audiendam, cognoscendam, decidendam et fine debito terminandam cum omnibus et singulis emergentibus annexis et connexis, et cum potestate citandi et jnhibendi, et postquam ipsis judicibus uel eorum alteri constiterit de huiusmodi spolio, ipsos aduersarios sub excommunicationis alijsque penis, sententijs et censuris ecclesiasticis, ut ecclesiam et fructus predictos dimittant et restituant, moneant et requirant cum potestate in euentum non paritionis de[cla]randi, agrauandi, reagrauandi, jnterdictum ponendi et auxilium brachij secularis jnuocandi, a quibus quidem sententijs et censuris, si non paruerint, nisi per s. v. absoluantur, aliasque et alia circa premissa necessaria et oportuna faciant et exequantur [misericorditer dignemini de gratia speciali], constitutionibus et ordinationibus apostolicis ceterisque contrarijs non obstantibus quibuscunque cum clausulis oportunis. Concessum ut petitur de commissione cause jn presentia d. n. pape. A. cardinalis Aleriensis; et per breue s. v., ut prefertur, concessum ut supra. A. car. Alerien. Datum Rome apud sanctum Petrum sextodecimo kal. augusti anno sexto.